โรงแรมผลงานดีมีกำไรพิเศษ
เอราวัณแย้มงวดปีนี้มีปันผลเอสแอนด์พีทำMINTทุบสถิติ
30 ต.ค. 2565

เอราวัณแย้มงวดปีนี้มีปันผลเอสแอนด์พีทำMINTทุบสถิติ
กลุ่มโรงแรมไตรมาส 3 ผลงานยังดี คาดไตรมาส 4 แย่น้ำท่วม ERW ลั่นกลับมาจ่ายปันผลปีนี้มีกำไร
นางกมลวรรณ วิปุลากร กรรมการผู้จัดการ บริษัท ดิ เอราวัณ กรุ๊ป (ERW) นำเสนอข้อมูลว่า ไตรมาส 3 ปีนี้บริษัทมีผลขาดทุนสุทธิ 68 ล้านบาท ขาดทุนลดลงจากช่วงเดียวกันของปีก่อนที่ขาดทุนสุทธิ 97 ล้านบาท เนื่องจากต้นทุนทางการเงิน ค่าเสื่อมราคา และภาษีเงินได้ลดลง ส่งผลให้ 9 เดือนปีนี้มีกำไรสุทธิ 592 ล้านบาท พลิกจากขาดทุนสุทธิ 231 ล้านบาท ช่วงเดียวกันปีก่อน
กรรมการผู้จัดการ กล่าวว่า ปีนี้คาดว่าจะกลับมามีกำไรสุทธิจากขาดทุนต่อเนื่อง 2 ปี เนื่องมาจากความขัดแย้งทางการเมืองทำให้มีความสามารถในการจ่ายปันผลได้ในอัตรา 35% ของกำไรสุทธิของปี 2554 และเป็นกำไรจากการขายอาคารเพลินจิตเข้ากองทุนอสังหาริมทรัพย์
ทั้งนี้ แม้ว่าปัญหาน้ำท่วมทำให้บริษัทมีการปรับลดประมาณการรายได้รวมจากที่คาดว่าจะเติบโต 20% จากปีก่อนเหลือเติบโต 16% จากปีก่อนที่มีรายได้ 3,321 ล้านบาท เนื่องมาจากอัตราเข้าพักของธุรกิจโรงแรมลดลงจาก 72% เหลือ 70% และรายได้ต่อห้องพักลดลงจาก 1,750 บาทต่อคืน เหลือ 1,650 บาท
“ไตรมาส 4 คาดว่าขาดทุนน้อยกว่าไตรมาส 3 เพราะโรงแรม 34 ดาวต่างจังหวัดรายได้เพิ่มขึ้น แต่เราได้ลดค่าห้องพักช่วยผู้ประสบภัย”
สำหรับแนวโน้มผลการดำเนินงานในปี 2555 ยังคงประมาณการว่ามีกำไร โดยมีอัตราการเข้าพัก 77% รายได้ต่อห้องพัก 1,920 บาทต่อคืน และมีโรงแรมเพิ่มเป็น 16 แห่ง จาก 13 แห่งปีนี้ จำนวนห้องพักเพิ่มเป็น 3,890 แห่ง จากปีนี้ 3,347 แห่ง เท่าปี 2553
“ปีหน้าจะเป็นปีแรกที่กำไรมาจากผลประกอบการไม่ใช่รายได้พิเศษ” นางกมลวรรณ กล่าว
ด้านบริษัท ไมเนอร์ อินเตอร์เนชั่นแนล (MINT) แจ้งกำไรสุทธิไตรมาส 3 ปีนี้ 1,300 ล้านบาท เติบโต 905% จากช่วงเดียวกันของปีก่อน จากกำไรพิเศษครั้งเดียวจากการปรับค่าเงินลงทุนในบริษัท เอส แอนด์ พี ซินดิเคท (S&amp;P) ที่ 1,050 ล้านบาท และหากไม่นับรวมกำไรพิเศษดังกล่าวกำไรสุทธิจากธุรกิจหลักอยู่ที่ 253 ล้านบาท เพิ่มขึ้น 200% จากช่วงเดียวกันของปีก่อน
บริษัทมีรายได้จากการขายคอนโดมิเนียมเซนต์รีจิส 500 ล้านบาท ที่มียอดขาย 55% ของห้องทั้งหมด
บริษัท ดุสิตธานี (DTC) เปิดเผยว่า ในไตรมาส 3 ปีนี้ยังคงขาดทุนสุทธิ 13 ล้านบาท เนื่องจากมีรายได้รวม 921 ล้านบาท เพิ่มขึ้นจากช่วงเดียวกันปีก่อนจำนวน 29% แต่ขาดทุนน้อยลงเทียบกับช่วงเดียวกันปีก่อนขาดทุนสุทธิถึง 131 ล้านบาท และรวม 9 เดือนแรกปีนี้พลิกมีกำไรสุทธิ 95 ล้านบาท เทียบกับขาดทุนสุทธิ 208 ล้านบาท